2. sz. melléklet

**ADATVÉDELMI TÁJÉKOZTATÓ**

***pályázaton résztvevő személyek személyes adatainak kezeléséről***

**I.** Tájékoztatjuk, hogy a pályázaton való részvétele esetén - az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) értelmében – megadott személyes adatait a Semmelweis Egyetem Általános Orvostudományi Kara a Semmelweis Egyetem adatkezelési tájékoztatójában leírtak, valamint a jelen tájékoztatóban foglaltak szerint kezeli.

1. Az adatkezelő: Személyes adatainak kezelője a Semmelweis Egyetem, eljáró szervezeti egység: Általános Orvostudományi Kar Dékáni Hivatal (1085 Budapest, Üllői út 26.) – „Adatkezelő”

2. Az adatkezelés célja: A pályázaton való részvétel nyilvántartása, pályázati nyertesek nyilvántartása, kifizetéshez szükséges adatkezelés, kapcsolattartás.

3. Az adatkezelés jogalapja: pályázaton való részvétel során – pályázati kiírásban rögzített feltételek alapján megadott – önkéntes adatszolgáltatás, pályázati nyertesek esetében a pénzjutalom kifizetéshez szükséges adatok esetében a vonatkozó jogszabályok szerinti kötelező adatkezelés.

4. A személyes adatok (továbbításának) címzettjei: Személyes adatait az Adatkezelő kizárólag a feladatkörének keretei között törvényességi ellenőrzést végző vagy törvényességi felügyeletet gyakorló szerv; munkaügyi, polgári jogi, közigazgatási per kapcsán a bíróság; büntetőeljárásban a bíróság, az ügyészség és a nyomozó hatóság részére továbbíthatja.

5. Adattovábbítás az EU-n kívül: Az Adatkezelő harmadik országba vagy nemzetközi szervezet részére nem továbbítja a kutatással összefüggésben felvett személyes adatait.

**II.** Kiegészítő tájékoztatás a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az EURÓPAI PARLAMENT ÉS A TANÁCS 2016/679 sz. rendelete („Rendelet”) 13. cikk (2) bekezdése alapján

A személyes adatok tárolásának időtartama:

Az Adatkezelő a pályázattal kapcsolatban benyújtott, vagy azzal összefüggésben keletkezett személyes adatokat az alábbiak szerint őrzi meg:

- A személyes adatokat is tartalmazó pályázatokat és mellékleteit a jogszabályokban, valamint a Semmelweis Egyetem vonatkozó belső szabályzataiban, így Iratkezelési Szabályzatában rögzített ideig őrzi meg és kezeli.

- Nyertes pályázatok esetén a kifizetéshez szükséges személyes adatokat – összhangban az egyetemi szabályokkal – a számviteli és egyéb pénzügyi jogszabályokban előírt időtartamig őrzi

**III.** Tájékoztatás az érintett adatkezeléssel kapcsolatos jogairól: Ön, mint az Adatkezelő által kezelt személyes adatok jogosultja kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, - a Rendelet 17. cikkében meghatározott esetekben és kivételekkel kérheti - az adatok törlését vagy kezelésének korlátozását, és tiltakozhat a személyes adatok kezelése ellen, valamint megilleti a Rendelet 20. cikkében meghatározott ún. adathordozhatósághoz való jog.

**IV.** Hozzájáruláson alapuló adatkezelés: Amennyiben személyes adatai kezelésének jogalapja az Ön hozzájárulása, úgy a hozzájárulást bármely időpontban jogosult visszavonni. A hozzájárulás visszavonásához való jog nem érinti a visszavonás előtt, a hozzájárulás alapján végrehajtott adatkezelés jogszerűségét;

**V.** Felügyeleti hatósághoz címzett panasz benyújtásának joga: Személyes adatai kezelésével kapcsolatban panaszt nyújthat be az illetékes felügyeleti hatósághoz:

Felügyeleti Hatóság neve: Nemzeti Adatvédelmi és Információszabadság Hatósága

Címe: 1125 Budapest, Szilágyi Erzsébet fasor 22/c

Telefonszáma: +36/1-391-1400

**VI**. A személyes adatok forrása: Az Adatkezelő által kezelt személyes adatai a pályázat benyújtásakor az Ön által megadott adatok. Az Adatkezelő nem kezel nyilvánosan hozzáférhető forrásokból származó adatokat az Ön kutatási tevékenységével összefüggésben.

Az Adatkezelő által a kutatási tevékenységével összefüggésben kezelt személyes adatai *(kérjük kitölteni)*

*Pályázó neve:*

*Születési helye és ideje:*

*Állandó lakcíme:*

*Értesítési címe (tartózkodási helye):*

*e-mail elérhetősége:*

*Telefonszáma:*

További – jelen adatlapon nem nevesített személyes adatok: a pályázati űrlapon szereplő, érintett (pályázó) által megadott személyes adatok, pályázatban szereplő személyes adatok

***ADATKEZELÉSI NYILATKOZAT***

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (szül: \_\_\_\_\_\_\_\_\_\_\_\_\_\_\_\_\_\_\_\_\_, 19\_\_\_\_\_\_\_\_\_\_\_\_\_\_\_ kijelentem, hogy a fenti tájékoztatás tartalmát megismertem, a személyes adataim kezelésére vonatkozó tájékoztatást tudomásul vettem. Hozzájárulok ahhoz, hogy a Semmelweis Egyetem Általános Orvostudományi Kar Dékáni Hivatala, valamint a pályázati eljárás során a bírálatban résztvevő Bizottságok, személyek az általam benyújtott pályázati anyagot, valamint a pályázattal kapcsolatban megadott személyes adataimat megismerjék, a szükséges mértékben kezeljék.

Budapest, ……………év …………………..hó ……..-n.

………………………………………..

pályázó aláírása